<classify> WALENGWA 944 wa Mfuko wa Maendeleo ya Jamii Tasaf kijiji cha Handali wilayani Chamwino mkoani Dodoma, wanatarajia kupata faida ya zaidi ya Sh milioni tatu mwaka wa kwanza wa utekelezaji wa Mradi wa Ajira ya Muda.Pia walengwa hao wanaotoka kaya maskini wameiomba serikali kuwatatulia changamoto ya soko la zabibu na kuwaanzishia Bodi ya Zabibu itakayowasaidia kudhibiti bei ya zao hilo.Akizungumza baada ya kutembelea mradi wa shamba za zabibu la ekari 2.5, Mratibu wa Tasaf wilayani Chamwino, Msagatwa Sehewa alisema kuwa mradi huo umefadhiliwa na Tasaf.Alisema mradi huo ulianza mwaka 201718, na mavuno ya kwanza yatarajiwa kuvunwa wiki mbili zijazo wakitarajia kupata Sh milioni tatu.Kwa zao la zabibu, mzao wa kwanza mara nyingi unakuwa kidogo lakini miaka inavyozidi, mazao yanaongezeka, hivyo baada ya miaka kadhaa ijayo watakuwa na uwezo wa kupata zaidi ya Sh milioni 10 kila msimu, amesema.Amesema katika kutekeleza programu hiyo, Tasaf ililipa walengwa wanaosimamia mradi huo Sh 2,000 kwa siku ambao wanatakiwa kufanya kazi katika siku 15 za mwezi kwa miezi minne.Tofauti na vijiji vingine ambavyo tunatekeleza mradi wa Tasaf, walengwa wa kijiji hiki wana mwamko. Wakati mwingine wanatekeleza shughuli za mradi bila hata kulipwa pindi muda ule wanaotakiwa kulipwa ukiisha, amesema.Mwenyekiti wa Serikali ya Kijiji, Samwel Mogosho amesema kutokana na mradi huo, mgawo wa walengwa utakuwa ni asilimia 75 ya mapato na asilimia 25 itaenda kwa shule ambayo ndiyo iliyotoa eneo la kulima zao hilo.  <topic>: KITAIFA 